Thomas Möller Olsen lýsti yfir sakleysi sínu við þingfestingu í Héraðsdómi Reykjaness í gær . vísir / vilhelm Thomas Møller Olsen neitaði við þingfestingu málsins í Héraðsdómi Reykjaness í gær að hafa ráðið Birnu Brjánsdóttur bana . Þingfestingin fór fram klukkan eitt og sátu fréttamenn stærstu fjölmiðla landsins hana . Møller Olsen kom hulinn inn í salinn og tók ekki af sér teppið fyrr en dómarinn mætti . Þegar hann var beðinn að svara fyrir brot sín sagði hann á dönsku , ég er saklaus . Að öðru leyti tjáði hann sig ekki . Hann neitaði bæði manndrápsákærunni sem og stórfelldu fíkniefnalagabroti . Kolbrún Benediktsdóttir varahéraðssaksóknari segir breytta afstöðu Møllers Olsens til fíkniefnalagabrotsins hafa komið sér nokkuð á óvart en hann hafði játað brotið í yfirheyrslum lögreglu . Møller Olsen er sakaður um að hafa slegið Birnu ítrekað í andlit og höfuð , tekið hana kverkataki og hert kröftuglega að hálsi hennar hinn 14. janúar síðastliðinn . Þá hafi hann í framhaldinu varpað Birnu í sjó eða vatn með þeim afleiðingum að hún drukknaði . Á þingfestingunni mótmælti hann bótakröfum foreldra Birnu , sem fara fram á rúmar 10 milljónir hvort , með vísan til afstöðu sinnar . Jón Þór Ólason , lögmaður og lektor í refsirétti . Mynd / Aðsend Kolbrún Benediktsdóttir hefur sagt að aðalmeðferð málsins gæti farið fram í maí . Ef Møller Olsen verður fundinn sekur þá gæti hann fengið meira en 16 ára fangelsisdóm . „ Fyrir það fyrsta er hámarksrefsingin fyrir manndrápsbrot lífstíðarfangelsi . Þannig að það er hægt að dæma í lífstíðarfangelsi , en það eru engin fordæmi fyrir því , “ segir Jón Þór Ólason , lögmaður og lektor í refsirétti . „ Það er einnig hægt að nota heimild í 79. grein hegningarlaga . Þar kemur fram að ef lög heimila aukna refsingu við broti , þá sé ekkert því til fyrirstöðu að dæma í allt að 20 ára fangelsi . Þegar um brotasamsteypu er að ræða þá er hægt að nota reglu um brotasamsteypu og heimila að dæma í lengra fangelsi . Það hefur verið nýtt . “ Hann segir ekki hægt að leggja mat á það hvort Møller Olsen muni fá meira en 16 ár . Sextán ár sé líkleg niðurstaða fyrir manndrápið . „ En sé um alvarlegt hegningarlagabrot að ræða og annað stórfellt brot og sakfellt er fyrir þau bæði er heimilt að dæma í allt að 20 ára fangelsi . “